ELŐTERJESZTÉS

**a Gazdasági és Városstratégiai Bizottság 2015. szeptember 9-i rendkívüli ülésére**

**Javaslat az önkormányzat kizárólagos tulajdonában lévő gazdasági társaságok 2015. I. félévi beszámolóinak megtárgyalására**

Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (1) bekezdésének bc) pontja alapján, az önkormányzat kizárólagos tulajdonában lévő korlátolt felelősségű társaság esetén a gazdasági ügyeket ellátó bizottság dönt a féléves beszámoló elfogadása kérdésében.

Tájékoztatom a Tisztelt Közgyűlést, hogy a társaságok 2015. I. féléves beszámolói a terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon az „Önkormányzat / e-közgyűlés – e-bizottság / e-közgyűlés-aktuális” menüpont alatt. A társaságok beszámolóit röviden az alábbiakban kívánom összefoglalni:

I. SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft.

A társaság a 2015. év tervei alapján összesen 385.639 eFt bevétellel számolt, amellyel szemben az első félévben 199.755 eFt teljesült, azaz a bevételek 52%-a. A bevételek között jogszabályok által garantált bevétel az állami normatív hozzájárulás a személyes gondoskodást nyújtó ellátásokban, az OEP hajléktalan háziorvosi rendelő támogatása, valamint a már elnyert pályázati források.

Az üzleti terv készítésekor a közfoglalkoztatásban 2014. évben elindult téli közfoglalkoztatási programon kívül, további támogatást nyert el a társaság 2015. évben, a tervezett támogatás 83 %-ban teljesült.

A Kft. 2015. évben támogatást nyert el az országos hajléktalan közfoglalkoztatási programjára. A támogatás 35 %-ban teljesült az első félévben.

A közfoglalkoztatásból származó árbevétel az első félévben 33%-ban teljesült, a munkák idényjellege miatt a második félévben több árbevétel várható.

A munkaügyi központ egyéb bértámogatása nem tervezett bevételként jelenik meg.

Az OEP hajléktalanok háziorvosi szolgáltatásának szerződés szerinti finanszírozása időarányosan teljesült a félév során.

A társaság által pályázati forrásból üzemeltetett Esélyteremtési és Önkéntes Ház 2015 tavaszán aláírt támogatási szerződése alapján 2015. december 31-ig rendelkezik támogatással. A bevételek 2015. I. félév során 34 %-ban teljesültek, mivel a programok nem időarányosan kerülnek megvalósításra.

Az első félév során lezárásra kerülő pályázati programok: a NYDOP-3.1.1 Integrált Városfejlesztési program, az Új Széchenyi Terv Társadalmi megújulás Operatív Program támogatási rendszeréhez benyújtott „Válts jegyet az életbe!” című pályázat, a TÁMOP-5.4.9-11/1-2012-0032 azonosítószámú „Ügyfél útja” elnevezésű modellkísérleti program.

A Társaság 2014. év végén ismételten nyert a Hajléktalanokért Közalapítvány által kiírt programokon. A Társaság 2014. évben öt sikeres pályázatot adott be, melyek megvalósítása 2015. I. félévben zárult. A programokra tervezett bevételek a terveknek megfelelően teljesültek.

Az ellátottak térítési díja időarányosan teljesült. Szintén időarányosan teljesült a vállalkozói bevétel, és a különféle egyéb bevételek, amelyek tartalmazzák a biztosító által fizetett kártérítéseket, a mobil és vezetékes telefonok magáncélú használatának továbbszámlázásáról származó bevételeket.

Az időbeli elhatárolás feloldásából származó bevételek 52 %-ban teljesültek.

A társaság féléves beszámolója a 2015. évre tervezett, valamint a 2015. I. félévi tényleges költségeket és ráfordításokat tevékenységenkénti bontásban tartalmazza.

A teljes önköltség 54 %-ban, míg a bevételek 52 %-ban teljesültek. Az egyéb ráfordítások 527 %-os teljesülésének oka, az értékvesztések, valamint a behajthatatlan követelések elszámolása.

Összességében a társaság mérlegfőösszege 2015. I. félévére vonatkozóan 301.028 eFt, mérleg szerinti eredménye pedig 8.501 eFt veszteség.

Tekintettel arra, hogy a Kft. 160.425 eFt mértékű saját tőkéje a veszteség folytán nem csökkent a 17.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2015. I. félévi beszámolóját elfogadta.

**II. Regionális Szociális Forrásközpont Közhasznú Nonprofit Kft.**

A beszámoló szerint a befektetett eszközök 2015. I. félévi bruttó értékének növekedése 1.525 eFt. A társaságnak vállalkozási tevékenységből származó bevétele az I. félévben nem volt. Az egyéb bevételek, amelyek pályázati úton elnyert támogatások és közhasznú célú működésre kapott támogatások összegét, valamint egyéb közhasznú bevételeket tartalmazzák, 11,6 %-kal csökkentek. A fenti bevételek összességében 48,8 %-kal csökkentek az előző évhez képest.

Az anyagjellegű ráfordítás 76,2 %-kal csökkent a bázis időszakhoz képest. A személyi jellegű ráfordítások 13,6 %-kal csökkentek. Az értékcsökkenési leírás 2015. I. félévben 7.098 eFt volt, ez 50,1 % az éves tervhez képest.

A rendkívüli eredmény 6.895 eFt mértékű, amely tartalmazza a támogatásból beszerzett tárgyi eszközöknek az amortizációnak megfelelően az elhatárolt bevételekből felszabadított összegét. Rendkívüli ráfordítás nem volt.

**Összességében a társaság mérlegfőösszege 2015. I. félévére vonatkozóan 124.806 eFt, mérleg szerinti eredménye pedig 1.500 eFt veszteség.**

Tekintettel arra, hogy a Kft. 6.157 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2015. I. félévi beszámolóját elfogadta.

III. Weöres Sándor Színház Nonprofit Kft.

A társaság beszámolója alapján a 2015. év I. félévében 198 jegyes előadás/esemény valósult meg a színházban, amelyeket összesen 36.146 fizető néző tekintett meg. Az előadásszám és a nézőszám kis mértékben csökkent az előző év első félévéhez képest, amelyben legfőbb tényező a bemutatók dátumának eltolódása, de ez éves szinten kiegyenlítődhet. Összességében a megvalósult művészeti program, az előadásszám és a nézőszám is összhangban van az üzleti tervben foglaltakkal.

A fenntartó által és a fenntartón keresztül – a művészeti célok megvalósítása érdekében – folyósított támogatás 210.200 eFt, teljes egészében pénzügyileg is rendezésre került a pénzügyi ütemezésnek megfelelően.

A bérlet és jegyeladás, valamint az előadások értékesítésének bevételeként 48.262 eFt-ot, egyéb színházi működéshez kapcsolódó bevételekből pedig 2.344 eFt-ot sikerült realizálni. Az előadások értékesítéséből és ezekhez kapcsolódó egyéb bevételekből 10.336 eFt folyt be.

A bérlet bevételek összege 3.226 eFt, az egyéb szerződésekből származó bevételek összege pedig 2.969 eFt volt. Pályázati úton elnyert összegek 500 eFt-ot, a korábbi években pályázatokon odaítélt támogatások halasztott bevételei pedig együttesen 6.727 eFt-ot tettek ki. Pénzügyi bevételek összege 51 eFt volt.

Árbevétel és egyéb bevétel ennek megfelelően mindösszesen 284.615 eFt, amely összhangban van a terv időarányos részével.

A 2015. év I. félévének kiadásai összesen 296.350 eFt. A társaság félév végi kötelezettségállománya a működés méretéhez képest kezelhető nagyságrendet testesített meg. A félév végén fennálló határidőn belüli és túli állomány kiegyenlítésére fedezetet nyújtott a június 30-i pénzeszközállomány.

A színház az első félév során megőrizte az előző év végi stabil pénzügyi helyzetét, amelyet érdemben nem befolyásolt az első félév veszteséges működése.

A beszámolóban részletezett torzító tényezők hatásait figyelembe véve – a veszteséges félévi beszámoló ellenére – a 2015. első félévének gazdálkodása összhangban van a társaság elfogadott üzleti tervével. A torzító tényezők éves szinten már nem jelentkeznek, így előreláthatóan a színház éves működése idén is eredményes lesz.

**Összességében a társaság mérlegfőösszege 2015. I. félévre vonatkozóan 111.138 eFt, mérleg szerinti eredménye pedig 11.735 eFt veszteség.**

Tekintettel arra, hogy a Kft. 77.204 eFt mértékű saját tőkéje a veszteség folytán nem csökkent a 15.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2015. I. félévi beszámolóját elfogadta.

IV. Szombathelyi Sportközpont és Sportiskola Nonprofit Kft.

A társaság feladatainak köre három fő kategóriába sorolható: sportlétesítményekkel kapcsolatos, sportszakmai jellegű, illetve sportiskolai feladatok.

A Kft. 2015. I. félévi gazdasági tevékenysége (sportlétesítmények és a kezelésben lévő egyéb helyiségek bérbeadása, egyéb sporttevékenység, sportiskolai csoportok által befizetett működési hozzájárulás bevételek) során 209.329 eFt árbevételt ért el, amelyből a közhasznú tevékenység árbevétele 181.160 eFt, a vállalkozási tevékenység árbevétele 28.269 eFt. A 2015. évi bevételi terv 542.538 eFt, a féléves tényleges összeg teljesítés 209.429 eFt, így a tervteljesítés 38,6 % volt.

A 2015. I. félévi költségek, ráfordítások a következők szerint alakultak:

* Anyagköltség 47.355 eFt
* Igénybevett szolgáltatás 59.643 eFt
* Egyéb szolgáltatás 2.659 eFt
* Személyi jellegű ráfordítások 95.435 eFt
* Értékcsökkenési leírás 7.542 eFt
* Egyéb ráfordítás 694 eFt

A beruházások tervezett összegéből 64.528 eFt valósult meg az első félévben.

**Összességében a társaság mérlegfőösszege a 2015. I. félévre vonatkozóan 162.184 eFt, mérleg szerinti eredménye 5.236 eFt veszteség.**

Tekintettel arra, hogy a Kft. 43.390 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság határozata az ülésen kerül ismertetésre.

V. FALCO KC Szombathely Kft.

A társaság 6.650 eFt üzemi tevékenység eredménnyel és 5.549 eFt mérleg szerinti eredménnyel zárta a 2015. I. félévet, amely időszak alatt 23.239 eFt nettó árbevételt realizált.

A ráfordítások összetétele 2015. I. félévében:

 Anyagjellegű ráfordítások 66.667 eFt

 Személyi jellegű ráfordítások 45.430 eFt

 Egyéb ráfordítások 100 eFt

 Pénzügyi műveletek ráfordításai 485 eFt

**Összességében a társaság mérlegfőösszege a 2015. év I. félévére vonatkozóan 17.839 eFt, mérleg szerinti eredménye pedig 5.549 eFt nyereség.**

A felügyelőbizottság a társaság 2015. I. félévi beszámolóját elfogadta.

**VI. Savaria Városfejlesztési Nonprofit Kft.**

A Kft. 2015. évi üzleti tervében a tervezett éves bevétel 47.182 eFt, amelyből a féléves gazdálkodás során 30.194 eFt realizálódott, ez az éves tervezett bevétel 64,0 %-a. A 30.194 eFt realizálódott bevétel a következő tényezőkből tevődik össze:

 5.627 eFt belföldi értékesítés árbevételéből,

 7.791 eFt IVS II. és IVS III. projekt projektmenedzsmenti szolgáltatása,

 16.776 eFt Alapítói támogatás.

A 2015. évi üzleti tervben az éves működési kiadásokra 47.182 eFt összeggel számolt a társaság. A féléves gazdálkodás során a ténylegesen felmerült működési kiadások, ráfordítások 30.707 eFt összeget prognosztizálnak, amely a tervezett költséghez viszonyítva 65,1 %-ot jelez.

Az ésszerű, takarékos gazdálkodás ellenére a társaság féléves gazdálkodásának realizált eredménye 513 eFt veszteség. A veszteség oka az beruházási munkák elhúzódása, továbbá olyan költség tényezők, amelyekről a társaságnak a tervezés időszakában nem volt tudomása.

A beszámoló hangsúlyozza, hogy a Kft. jövőbeni működéséhez továbbra is elengedhetetlen az Alapító támogatása oly módon, hogy az önkormányzati feladatok végrehajtására a Kft.-t bízza meg.

Összességében a társaság 2015. I. félévi beszámolója 27.948 e Ft mértékű mérlegfőösszeget és 513 eFt mérleg szerinti veszteséget mutat.

Tekintettel arra, hogy a Kft. 7.883 eFt mértékű saját tőkéje a veszteség folytán nem csökkent az 500 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2015. I. félévi beszámolóját elfogadta.

**VII. Szombathelyi Parkfenntartási és Temetkezési Kft.**

A társaság saját tőkéje 2015. I. félévére vonatkozóan 47.510 eFt, árbevétele 274.202 eFt. A társaság rövid lejáratú kötelezettsége 115.904 eFt, amely 28.629 eFt mértékű tagi kölcsönt tartalmaz.

A kiadási oldal nagyobb tételei a következőek:

* Anyagjellegű ráfordítások 184.523 eFt
* Személyi jellegű ráfordítások 59.039 eFt
* Értékcsökkenési leírás 6.160 eFt
* Egyéb ráfordítás 2.258 eFt

Összességében a társaság 2015. I. félévi beszámolója 179.447 eFt mérlegfőösszeget és 20.829 eFt mérleg szerinti nyereséget mutat.

A felügyelőbizottság a társaság 2015. I. félévi beszámolóját elfogadta.

**VIII. Szombathelyi Képző Központ Közhasznú Nonprofit Kft.**

A társaság működéséhez Szombathely Megyei Jogú Város Önkormányzata 30 millió Ft támogatást biztosít, amelynek időarányos összege a 2015. I. félévre átutalásra került. Az Önkormányzat a költségvetéséből „Gazdaságfejlesztés, mérnökképzés” tételsor terhére egyszeri támogatásként 3.680 eFt-ot biztosított a DFKKK cégvezetőjének bérére és járulékára, és az Akacs Mihály u. 8-10. sz. alatti épület emeletráépítés beruházás jogerős építési tervdokumentációjának költségére. Ebből az I. félévre elszámolt összeg 635 eFt.

A TÁMOP-4.1.1 „DUÁLGÉP” (A szombathelyi duális gépészmérnöki képzés fejlesztése, együttműködve a kiemelt járműipari központ hálózatával) c. projekt partnerszintű költségvetése 107.963.125 Ft, amelyből az I. félév folyamán előlegként 53.981.562 Ft érkezett a társaság bankszámlájára.

2015. I. félévben a társaság vállalkozási jellegű árbevétele 1.352.400 Ft, közhasznú tevékenységéből származó árbevétele 17.257 eFt volt. Ennek jelentős része, mintegy 10.803 eFt a Klebelsberg Intézményfenntartóval kötött Együttműködési megállapodás kapcsán a Képző Központ működtetésével, fenntartásával kapcsolatos költségek ellentételezéséből származott.

**Összességében a társaság mérlegfőösszege 2015. I. félévre vonatkozóan 260.673 eFt, mérleg szerinti eredménye pedig 638 eFt nyereség.**

A felügyelőbizottság a társaság 2015. I. félévi beszámolóját elfogadta.

IX. Haladás Sportkomplexum Fejlesztő Nonprofit Kft.

A társaságnál 2015. június 30-ig az értékesítés nettó árbevétele 0 Ft. Az eredménykimutatás a labdarúgóstadion és multifunkcionális sportcsarnok megvalósításának érdekében felmerülő kiadásokat és ezen kiadások beruházáskénti készletrevételét tartalmazza tényleges közvetlen önköltségi áron, mint saját előállítású eszközök aktivált értéke. Ennek összege összesen 190.096 eFt. A 2015. évi kiadások – a megvalósítási szerződés értelmében – elhatárolásra kerültek.

Az anyagköltség 802 eFt, amely tartalmazza a beszerzett irodaszerek költségét, a beszerzett anyagi eszközök, az üzemi- és fűtőanyagok költségét, illetve az egyéb anyagok költségét is. A társaság 18.305 eFt összegben vett igénybe szolgáltatást; az egyéb szolgáltatások igénybevétele három részből adódik: hatósági díjak, illetékek: 311 eFt, bankköltség, tranzakciós illeték: 1.040 eFt, biztosítási díjak: 170 eFt.

Az összes anyagjellegű ráfordítás értéke 20.629 eFt, a személyi jellegű ráfordítások összege 166.618 eFt, az értékcsökkenési leírás összesen 2.771 eFt-ot tesz ki.

A Kft. 2015. I. félévre vonatkozó mérlegfőösszege 384.689 eFt, mérleg szerinti eredménye 143 eFt nyereség.

A felügyelőbizottság határozata az ülésen kerül ismertetésre.

Kérem a Tisztelt Bizottságot, hogy az előterjesztést a mellékelt féléves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

Szombathely, 2015. szeptember 3.

 **/: Dr. Puskás Tivadar :/**

## Határozati javaslatok

**I.**

**…./2015. (IX.9.) GVB határozat**

A Gazdasági és Városstratégiai Bizottság a SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Bujtás Edit, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**II.**

**…./2015. (IX.9.) GVB határozat**

A Gazdasági és Városstratégiai Bizottság a Regionális Szociális Forrásközpont Közhasznú Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Dr. Horváthné Németh Klára, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

III.

**…./2015. (IX.9.) GVB határozat**

A Gazdasági és Városstratégiai Bizottság a Weöres Sándor Színház Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Jordán Tamás, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

IV.

**…./2015. (IX.9.) GVB határozat**

A Gazdasági és Városstratégiai Bizottság a Szombathelyi Sportközpont és Sportiskola Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Foki Róbert, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

V.

**…./2015. (IX.9.) GVB határozat**

A Gazdasági és Városstratégiai Bizottság a FALCO KC Szombathely Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Gráczer György, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VI.**

**…./2015. (IX.9.) GVB határozat**

A Gazdasági és Városstratégiai Bizottság a Savaria Városfejlesztési Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

Dr. Ajkay Adrián, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VII.**

**…./2015. (IX.9.) GVB határozat**

A Gazdasági és Városstratégiai Bizottság a Szombathelyi Parkfenntartási és Temetkezési Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

Kiss Dávid, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VIII.**

**…./2015. (IX.9.) GVB határozat**

A Gazdasági és Városstratégiai Bizottság a Szombathelyi Képző Központ Közhasznú Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

Bálint András, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**IX.**

**…./2015. (IX.9.) GVB határozat**

A Gazdasági és Városstratégiai Bizottság a Haladás Sportkomplexum Fejlesztő Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

Dr. Szondy Szilvia, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal